PRITARTA

Molėtų rajono savivaldybės

tarybos 2019 m. kovo d.

sprendimu Nr.B1-

**MOLĖTŲ GIMNAZIJOS 2018 METŲ VEIKLOS ATASKAITA**

|  |
| --- |
| 2017 – 2019 metų strateginio plano prioritetas – paveikus brandžios asmenybės ugdymas. Strateginiai tikslai: 1. Gerinti mokinių mokymosi pasiekimus. 2. Kurti palankią brandžios asmenybės ugdymui ir ugdymuisi gimnazijos aplinką. 3. Ugdyti kūrybišką, atvirą, reflektyvią, mokymosi kultūrą kuriančią gimnazijos bendruomenę. Metiniame veiklos plane įvardinti trys tikslai ir uždaviniai jiems įgyvendinti.  Tikslas: Gerinti ugdymo(-si) kokybę.  Uždavinys: Gerinti pamokos kokybę, remiantis Išorės vertinimo išvadomis (2016-02-08 – 12).  Stebėta ir aptarta 70 pamokų. 2018-02-20 Mokytojų tarybos posėdyje (protokolo Nr. V5-1) analizuoti ugdymosi rezultatai, pažanga, vertinimo/įsivertinimo įtaka mokinio brandai, 2018-06-14 Mokytojų tarybos posėdyje (protokolo Nr. V5-3) aptarta grįžtamoji kontrolė, veiklos įsivertinimo išvados, pateiktos rekomendacijos pamokos kokybės gerinimui.  Laukiamas rezultatas pasiektas. Gerėjo ugdymosi rezultatai – kilo pažangumas (iki 90,93 proc.), kokybė – 0,28.  Uždavinys: Gerinti aukštesniųjų gebėjimų mokinių pasiekimus.  52 I gimn. kl. mokiniai dalyvavo Gabių mokinių tyrime, 88 I – IV gimn. kl. mokiniai – VGTU klasės veiklose, 22 I gimn. kl. mokiniai – integruotame vokiečių kalbos ir biologijos mokyme, visiems mokiniams sudarytos galimybės įsitraukti į STEAM (gamtos mokslų, technologijų, inžinerijos, meno, matematikos) veiklas, 7 nacionalinių ir 7 tarptautinių projektų veiklas. Išleistas mokinių kūrybos almanachas, organizuotos mokinių kūrybinių darbų (fotografijų, piešinių, rankdarbių) parodos, koncertai. 27 mokytojai organizavo konsultacijas gabiems mokiniams ir 11mokytojų – mokiniams, besiruošiantiems olimpiadoms ir konkursams.  Laukiamas rezultatas pasiektas. 14 laimėjimų respublikiniuose konkursuose, viktorinose, t. y. 17 proc. daugiau. lyginant su praeitais metais.  Uždavinys: Skatinti savivaldų ugdymąsi.  Pasibaigus pusmečiui, mokiniai su dalykų mokytojais aptarė ugdymosi pažangą, su klasių vadovais/kuratoriais – Refleksijos dienos metu. Mokiniai pildė Gimnazisto kompetencijų aplanką.  Laukiamas rezultatas pasiektas. Po Refleksijos dienos paaiškėjo, kad ne mažiau kaip 75 proc. mokinių geba analizuoti ugdymosi pasiekimus ir numatyti tobulėjimo, saviraiškos galimybes.  Uždavinys: Telkti pedagogus savianalizei, saviugdai.  Mokslo metų pabaigoje pedagogai pildė ir kartu su gimnazijos administracija metodinėse grupėse aptarė veiklos savianalizės anketas. Brandos egzaminų ir PUPP rezultatai aptarti Metodinių grupių posėdžiuose ir 2018-05-25 vykusiame Direkcinės tarybos posėdyje (protokolo Nr.V-118). Kiekvienas pedagogas vidutiniškai 6 dienas tobulino kvalifikaciją ne tik šalies, bet ir užsienio šalyse (Čekijoje, Danijoje, Latvijoje, Portugalijoje), vykdė sklaidą. Organizuoti šie mokymai gimnazijoje: SMART interaktyvios lentos panaudojimo (1 akad. val.), „Grupės procesų pažinimas ir valdymas dirbant žmonių grupėmis – bendravimas ir bendradarbiavimas. Dėmesingumas ir iššūkiai“ (7 akad. val.), .„Klasės vadovas. Misija (ne)įmanoma?“ (6 akad. val.), „Gabių vaikų ugdymas“ (6 akad. val.), psichoaktyvių medžiagų vartojimo prevencinės programos „Savu keliu“ mokymai, vykdyta edukacinė programa „Inovatyvūs mokymo metodai – mokinio ir mokytojo sėkmei“ (6 val.) Šakių rajono Gelgaudiškio pagrindinėje mokykloje, dalintasi gerąja patirtimi „Klasės vadovo veiklos tobulinimo galimybės. Sėkmingos patirtys Molėtų gimnazijoje“ su Šakių rajono Griškabūdžio gimnazijos mokytojais, dalintasi patirtimi konferencijose: „IDUKM: integruotas dalyko ir užsienio kalbos mokymas, jo pagrindiniai principai, tikslai ir įgyvendinimo būdai“, „Vaikų sveikatos stiprinimas. Nuveikti darbai ir nauji iššūkiai“, skleista geroji patirtis spaudoje, gimnazijos internetiniame puslapyje (http://gimnazija.moletai.lt/), „Švietimo naujienose “ (http://www.svietimonaujienos.lt/), leidiniuose „Misija: vaikų sveikatos kompetencija“, „Mokomės kartu“.  Laukiamas rezultatas pasiektas. Kiekvienas mokytojas atliko veiklos savianalizę ir numatė tobulinimo kryptis. Gerėjo valstybinių brandos egzaminų (VBE) rezultatai. Standartizuotas gimnazijos VBE rodiklis, atspindintis gimnazijos darbo kokybę ir efektyvumą, – 0,8, trijų egzaminų rodikliai ne mažesni už 1: informacinių technologijų (3,7), fizikos (1,9), matematikos (1). Biologijos egzamino rezultatai – tarp penkiasdešimties geriausių respublikoje (30 vieta). Net 9 abiturientai gavo aukščiausius 100 balų įvertinimus: anglų kalbos – 4, IT – 5. 73 proc. abiturientų įstojo į aukštąsias mokyklas, iš jų 66 proc. - į universitetus (VU rinkosi 56 proc., VGTU – 27 proc.), 34 proc. abiturientų rinkosi studijas kolegijose, 8 proc.– profesinio rengimo centruose, 5 proc. – tarnybą Lietuvos kariuomenėje, 14 proc. abiturientų įsidarbino. Pagrindinio ugdymo pasiekimų matematikos patikros įvertinimų vidurkis – 5,02 (Lietuvos – 4,74; Molėtų – 4,45). Lietuvių kalbos ir literatūros įvertinimų vidurkis – 6,45 (Lietuvos – 6,26; Molėtų – 5,89).  Uždavinys: Stiprinti ugdymo veiksmingumą.  52 ugdomosios veiklos organizuotos išorinėse edukacinėse aplinkose: Valstybės pažinimo centre, Centriniame valstybės archyve, Kairėnų botanikos sode, MO muziejuje, Molėtų turizmo ir verslo informacijos centre, viešojoje bibliotekoje, V. Žuko dailės galerijoje, teisme, dalyvauta spektaklių peržiūroje, Tyrėjų naktyje, Mobiliojoje bioklasėje, mokslo festivalyje „Erdvėlaivis Žemė“. Vyko STEAM ugdomosios veiklos (VGTU  A. Gustaičio aviacijos institute, ekologiniame ūkyje, Labanoro regioniniame parke, UAB ,,Hoda“, UAB „Thermo Fisher Scientific Baltics“, VU Taikomosios elektrodinamikos ir telekomunikacijų institute, Lazerinių tyrimų centre, Jungtiniame gyvybės mokslų centre, VGTU laboratorijose, LinkMenų fabrike ir kt.). Pamokas vedė mokslininkai, menininkai, kalbininkė, knygų autoriai ir leidėjas. Vyko integruotos ugdomosios veiklos: „Renesanso epochos diena“ II klasių mokiniams, Užgavėnės I klasių mokiniams, integruotos pamokos „M. K. Čiurlionis įkvepia“, „Vokiečių kalbos mokomės su muzika“ kartu su progimnazijos mokiniais ir kt., dvikalbio ugdymo (vokiečių ir biologijos) veiklos. Plečiant bendradarbiavimo galimybes su aukštosiomis mokyklomis, pasirašyta bendradarbiavimo sutartis su Kauno technologijos universitetu.  Laukiamas rezultatas pasiektas. Įsivertinimo ir pažangos anketose nurodoma gimnazijos veiklos stiprioji sritis – ugdymo organizavimo įvairovė, skatinanti mokinių mokymosi motyvaciją.  Tikslas: Užtikrinti funkcionalią, kūrybiškumą skatinančią, emociškai saugią edukacinę aplinką.  Uždavinys: Tinkamai aprūpinti mokymo priemonėmis.  Mokymo priemonių poreikis aptartas 2018-03-08, 2018-09-05 Metodinės tarybos posėdžiuose (protokolo Nr. V9-2, Nr.V9-5). Vadovėlių ir mokymo priemonių fondas atnaujintas 346 vadovėliais (skirta 3668,81 Eur), bibliotekai padovanota 100 egz. knygų (516,85 Eur). Sudarytos galimybės naudotis elektroniniais mokymosi šaltiniais: „Vyturio“ leidyklos elektronine biblioteka, „Egzaminatorius.lt“, IQES online, svetaine „Ugdymo sodas“. Įsigyta 4 vienetai kompiuterio dažų kasečių, 5 nuotolinio valdymo pulteliai, 3 komplektai kolonėlių.  Laukiamas rezultatas pasiektas. Ne mažiau kaip 75 proc. mokytojų tenkina aprūpinimas mokymo priemonėmis.  Uždavinys: Kurti modernią ugdymosi aplinką, įrengti naujas edukacines erdves ir poilsio zonas.  Bendradarbiaujant su Molėtų rajono savivaldybės Strateginio planavimo ir investicijų skyriumi, derintas regiono projektas „Kūrybiškumą skatinančių edukacinių erdvių kūrimas Molėtų gimnazijos vidaus patalpose“. Funkcionaliai veikia biologijos laboratorija. Atnaujinti technologijų kabineto baldai, mokytojų kambario interjeras, turtinamas gimnazijos muziejus, mokinių pageidavimu atnaujintos ir sukurtos 2 poilsio zonos, panaudojant ir mokinių technologijų pamokose sukurtus baldus, 4 sporto zonos (teniso, stalo futbolo).Visi mokiniai aprūpinti asmeninių daiktų spintelėmis.  Laukiamas rezultatas pasiektas. Įrengtos ar atnaujintos numatytos edukacinės ir poilsio zonos.  Uždavinys: Užtikrinti emociškai saugią ugdymosi aplinką.  Vyko 22 pagalbos mokiniui specialistų komandos konsultacijos: 89 gimnazistams, 9 tėvams ir 2 globėjams. Pagal poreikį teiktos 2270 individualių pagalbos mokiniui specialistų konsultacijų. Vyko 54 psichologo konsultacijos mokiniams pagal projektą „Saugios aplinkos mokykloje kūrimas“, mokiniams ir mokytojams organizuoti mediacijos mokymai. Vyko 18 Vaiko gerovės komisijos posėdžių, pagalba teikta 36 mokiniams. Posėdžiuose dalyvavo 5 tėvai ir 2 globėjos. Posėdžiuose analizuota pagalba specialiųjų poreikių mokiniams, aptartas Molėtų r. savivaldybės psichologinių krizių valdymo grupės reglamentas, analizuotas reagavimo į vaikų ir mokinių savižudybių riziką algoritmas. Iškilus problemoms klasėse, su mokiniais ir dėstančiais mokytojais diskutuota drausmės, pasiekimų gerinimo klausimais. Atlikti ir 2018-12-13 Direkcinės tarybos posėdyje (protokolo Nr.-V11-10) aptarti naujokų adaptacijos, 2018-03-05 Direkcinės tarybos posėdyje (protokolo Nr.-V11-2) - II gimn. klasių mikroklimato tyrimai. Vykdyta psichoaktyvių medžiagų vartojimo prevencijos programa „Savu keliu“.  Laukiamas rezultatas pasiektas. Po pokalbių klasėse, pastebimai pagerėjo mokinių drausmė. Naujokų adaptacijos tyrimai rodo, kad dauguma pirmokų sėkmingai adaptavosi, jiems patinka mokytis gimnazijoje, jaučiasi saugūs. II gimn. kl. mokinių mikroklimato tyrimai atskleidžia, kad, daugumos nuomone, klasės draugiškos, susitelkusios, klasėse nebūna konfliktų, esant poreikiui, gauna pagalbą iš draugų, patenkinti savo klase. Mokiniams teikta psichologinė, socialinė pedagoginė pagalba.  Uždavinys: Skatinti saviraiškų mokinių dalyvavimą gimnazijos veiklose.  Organizuoti tradiciniai renginiai (Kalėdinis karnavalas, Mokytojo dienos minėjimas, Šimtadienis, Pirmokų krikštynos, Paskutinio skambučio šventė, Adventinė popietė, Solidarumo bėgimas ir kt. ), palaikomos mokinių iniciatyvos (Pasaulinės muzikos dienos, Lietuvos kariuomenės dienos minėjimas, Kalėdinis muzikos vakaras, Talentų ir Bičių nominacijų popietė, mainų programa su Alantos, Utenos A. Šapokos, Dauniškio gimnazijomis). Pakiliai ir prasmingai paminėtas Lietuvos valstybės atkūrimo šimtmetis: vyko akcijos: „Žydintys Molėtų tiltai“, „Pasižadėjimai Lietuvai“, „Medžiai puošiasi šventėms“. Organizuota akcija „Tūkstantis gervelių – 100 laisvės paukštelių “, skirta Pasaulinei ligonių dienai paminėti, vyko virtuali paroda gimnazijos TV „Mūsų šypsenos – Lietuvai“, instaliacija – gyva muziejinė ekspozicija „Tu – mažutė, tu telpi visa...“ (J. Degutytė), organizuotas respublikinis GO turnyras, skirtas Vasario 16 d., etnokultūrinis festivalis „Pasveikink Lietuvą“. Pastebimai daugiau mokinių ėmėsi iniciatyvos savarankiškai organizuoti tradicinius renginius, ieškojo rėmėjų, reflektavo savo veiklas teatro pamokų, seniūnų susirinkimuose, mokinių inicijuoto pikniko „Geriausi XXI ir XXII laidų renginių prisiminimai“ metu.  Laukiamas rezultatas pasiektas. Tradiciniuose renginiuose dalyvauja dauguma gimnazistų Kiekvienas mokinys savanoriškai dalyvavo nors dviejuose renginiuose, skirtuose Lietuvos valstybės atkūrimo šimtmečiui. Per metus įgyvendinta net 7 veiklos, inicijuotos mokinių.  Tikslas: Bendravimo ir bendradarbiavimo su mokinių tėvais (globėjais/rūpintojais) sistemos tobulinimas.  Uždavinys: Organizuoti tėvų švietimą.  Mokslo metų pradžioje atliktas tėvų švietimo poreikio tyrimas, parengtas Tėvų (globėjų/rūpintojų) švietimo planas. I gimn. klasių mokinių tėvai kviesti pokalbio dėl Gabių vaikų tyrimo vykdymo. Tėvų švietimui panaudotas el. dienynas Tamo, gimnazijos tinklalapis (http://gimnazija.moletai.lt/), vyko individualios konsultacijos.  Laukiamas rezultatas pasiektas. Atsižvelgiant į tėvų (globėjų/rūpintojų) švietimo poreikio tyrimo išvadas, įvykdytas tėvų (globėjų/rūpintojų) švietimo planas.  Uždavinys: Siekiant mokinių ugdymosi pažangos, bendradarbiauti su jų tėvais (globėjais/rūpintojais).  Mokinių tėvai (globėjai/rūpintojai) dalyvavo Trišaliuose, visuotiniuose, klasės susirinkimuose. Naudotos ir kitos bendradarbiavimo formos: elektroninis dienynas Tamo, elektroninis paštas, teikiant informaciją gimnazijos tinklalapyje ([http://gimnazija.moletai.lt/) ir](http://gimnazija.moletai.lt/)%20ir) gimnazijos facebook paskyroje.  Laukiamas rezultatas pasiektas. Įsivertinimo ir pažangos anketose tėvai (globėjai/rūpintojai) nurodo, kad pasitiki mokytojais, apie gimnaziją atsiliepia kaip apie saugią, jaukią ir unikalią ugdymo įstaigą, juos tenkina teikiama informacija apie vaikų ugdymosi pasiekimus.  Uždavinys: Skatinti bendruomeniškumą, įtraukiant tėvus į bendrus gimnazijos renginius.  Tėvai (globėjai/rūpintojai) dalyvavo šiuose klasių ir gimnazijos renginiuose: Sėkmės pamokose, Adventinėje popietėje, Karjeros dienose, koncertuose, tarptautinių projektų Erasmus+ veiklose.  Laukimas rezultatas pasiektas. Gimnazijos renginiuose, projektinėse veiklose dalyvavo daugiau kaip 50 proc. mokinių tėvų (globėjų/rūpintojų). |

Direktorė Rimutė Guobienė